
JAVASLAT

Mór városi önkormányzat 2027. évi földgáz energia beszerzésére vonatkozó közbeszerzési eljárás lezárása tárgyában



	Mór, 2026.09.10.

	
	
Előterjesztő:

		dr. Taba Nikoletta
		jegyző





	Előkészítette:
Önkormányzati Iroda, Városfejlesztési- és üzemeltetési Iroda
	








Az ülés típusa: nyilvános

Zárt ülés esetében jogalapja: 					
Mötv. 46.§ (2) a)	☐
	Mötv. 46.§ (2) b)	☐
	Mötv. 46.§ (2) c)	☐

Az előterjesztést véleményezte és az alábbi szempontok szerint tartalmáért felelősséget vállal:
	
	Dátum
	irodavezető neve, aláírása

	szakmai
	2026.09.
	
……………………………...
Hajnal Tibor

	szakmai-jogi
	2026.09.
	……………………………...
dr. Oross József

	gazdasági-pénzügyi
	2026.09.
	……………………………...
Joó-Hossó Anita



Az előterjesztés az alábbi döntési javaslato(ka)t tartalmazza:

	HATÁROZAT-TERVEZET SZÁMA: 1 DB

	
Döntéshozatal rendje:
	egyszerű többség
NÉV SZERINTI SZAVAZÁS (Kbt. 27. § (5) bek.)
	Határozatot kapja: 
· Önkormányzati Iroda – 2 példány
· Pénzügyi Iroda – 1 példány
· Városfejlesztési és -üzemeltetési Iroda – 1 példány
· Sourcing Hungary Kft. – 1 példány



Az előterjesztést véleményező bizottságok:

	☒ Pénzügyi Bizottság
	☐ Oktatási, Kulturális és Sport Bizottság

	☒ Településfejlesztési Bizottság
	☐ Szociális és Egészségügyi Bizottság



Meghívásra javasolt:-


A Képviselő-testület elé terjeszthető:             …………………….
jegyző






JAVASLAT 


Mór Városi Önkormányzat Képviselő-testülete a 188/2026.(V.27.) határozatával - az ajánlatkérő önkormányzat részéről –, döntött a 2026.10.01.-2027.10.01. időszakra vonatkozóan földgáz energia beszerzése tárgyában a verseny újranyitásával indított közös közbeszerzési eljárás megindításáról és jóváhagyta a közbeszerzési dokumentációt azzal, hogy a gesztor ajánlatkérő személye az eljárás tényleges megindításától függően változhatott. A Képviselő-testület továbbá döntött a szükséges fedezet előzetes elkülönítéséről a fedezetigazolás aláírása érdekében. A Képviselő-testület a 109/2026.(III.25.) határozatával előzetesen az egy évre szóló, fix áras és forint alapú konstrukció kiválasztása mellett foglalt állást.

A Sourcing Hungary Kft által lebonyolított közös közbeszerzési eljárás 3 db Ajánlatkérő részvételével zajlott Budapest XXI. Kerület Csepel Önkormányzata gesztorálása mellett.

A beérkezett ajánlatok bontására 2026. 09. 02.-án került sor. Az ajánlattételi határidőre az alábbi négy ajánlattevő nyújtotta be ajánlatát:

· MVM Next Energiakereskedelmi Zrt. (1081 Budapest, II. János Pál pápa tér 20.)
· E.ON Energiamegoldások Kft. (1134 Budapest, XIII. kerület, Váci út 17.)
· E2 Hungary Zrt. (1117 Budapest, Dombóvári út 26.)
· ALTEO Energiakereskedő Zrt. (1133 Budapest, III. kerület, Kórház utca 6-12.)

A beérkezett dokumentumok átvizsgálása után megállapítást nyert, hogy a legkedvezőbb ajánlatot benyújtó MVM Next Energiakereskedelmi Zrt érvényes ajánlatot tett, és ajánlati ára a közbeszerzési csoport részére kalkulált fedezeten belül van.

Az érvényesen benyújtott és bírálat alá vont, legkedvezőbb ajánlat tartalmi elemeit, illetve az elbírálás szempontrendszerét a határozat mellékletét képező – a Sourcing Hungary Kft által készített– Közbeszerzési eljárás projekt riport tartalmazza. A riport által bemutatott „megtakarítás” azon a bázis áron alapul, melyre Önkormányzatunk egységesen a közbeszerzési csoport részeként az eljárás megindításáról szóló határozatában előzetesen fedezetet vállalt (ez nettó 45 Ft/kWh, 481,275 Ft/m3 egységár alapulvételével történt).



A Pénzügyi és a Településfejlesztési Bizottság véleményét a Képviselő-testület ülésén ismerteti.

A fentiekre tekintettel az alábbi határozat-tervezetet terjesztem a T. Képviselő-testület elé:



HATÁROZAT-TERVEZET


Mór Városi Önkormányzat Képviselő-testülete - az ajánlatkérő önkormányzat részéről – a 188/2026.(V.27.) határozata szerinti földgáz energia beszerzése tárgyában a verseny újranyitásával indított közös közbeszerzési eljárás kapcsán a határozat 1. sz. mellékletében foglaltakat jóváhagyva, és az eljárást lezárva:

· azt eredményesnek nyilvánítja,
· nyertes ajánlattevőnek az MVM Next Energiakereskedelmi Zrt.-t. (1081 Budapest, II. János Pál pápa tér 20.) kiválasztását hagyja jóvá nettó 26,309 Ft/kWh fix ajánlati árral.
· a Képviselő-testület a szükséges fedezet biztosítására a 2026 és 2027. évi költségvetések terhére a fent megjelölt határozatában előzetesen kötelezettséget vállalt.

· Továbbá a Képviselő-testület felhatalmazza a polgármestert a közbeszerzési dokumentációnak és nyertes ajánlatnak megfelelő tartalommal megköthető szerződés aláírására.


Határidő: 2026.09.30.
Felelős: polgármester(Városfejlesztési és -üzemeltetési Iroda)



Mór, 2026.09.07.




dr. Taba Nikoletta
jegyző

